MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 410
Consiliul Local al Municipiului Craiova, întrunit în şedinţa ordinară din data de 28.10.2010;

Având în vedere raportul nr.140423/2010 întocmit de Direcţia Patrimoniu  prin care se propune prelungirea duratei contractului de concesiune nr.38412/2006 încheiat între Consiliul Local al Municipiului Craiova şi dr. Ţenea Cojan Vera şi rapoartele comisiilor de specialitate ale Consiliului Local al Municipiului Craiova nr.198, 199, 211, 215 şi 216/2010;

          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale, Legii nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din Romania, modificată şi completată; 
În temeiul art.36, alin.2, lit. c, coroborat cu alin.5, lit. b, art.45, alin.3, art.123, alin.1 şi art.61, alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă prelungirea duratei contractului de concesiune nr.38412/2006 încheiat între Consiliul Local al Municipiului Craiova şi dr. Ţenea Cojan Vera, având ca obiect spaţiul cu destinaţia de cabinet medical individual, situat în municipiul Craiova, str.Horia, nr.5, cu 2 ani şi 4 luni, respectiv până la data de 30.04.2013. 
Art.2. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.520/2009 şi nr.2/2010.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară şi dr. Ţenea Cojan Vera vor aduce la îndeplinire prevederile prezentei hotărâri.

